**ЗАПОВЕД**



На основание чл. 9, ал. 5, чл. 46, ал. 2 от Закона за управление на средствата от Европейските фондове при споделено управление (ЗУСЕФСУ) и раздел 21 „Ред за оценяване на проектните предложения“ от Условията за кандидатстване по процедура чрез директно предоставяне на безвъзмездна финансова помощ с рег. №BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци - втора“, по Приоритет 2 „Отпадъци” на Програма „Околна среда“ 2021 - 2027 г., във връзка с одобрен на 28.08.2025 г. от Ръководителя на управляващия орган на Програма „Околна среда“ 2021 – 2027 г. оценителен доклад на Оценителна комисия с рег. № 95-00-4115/ 28.08.2025 г. от приключила оценка на проектно предложение с наименование „Изграждане на система за разделно събиране и компостиране на биоразградимите отпадъци на Община Генерал Тошево“срег. № BG16FFPR002-2.004-0014, подадено по процедура чрез директно предоставяне на безвъзмездна финансова помощ с рег. №BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци - втора“, по Приоритет 2 „Отпадъци” на Програма „Околна среда“ 2021 - 2027 г.

**ПРЕКРАТЯВАМ:**

Производството по предоставяне на безвъзмездна финансова помощ (БФП) по процедура чрез директно предоставяне с рег. № BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци - втора“, по Приоритет 2 „Отпадъци” на Програма „Околна среда“ 2021 - 2027 г. **по отношение на конкретен бенефициент – ОБЩИНА ГЕНЕРАЛ ТОШЕВО** (Булстат: 000852633) за проектно предложение с наименование „Изграждане на система за разделно събиране и компостиране на биоразградимите отпадъци на Община Генерал Тошево“.регистрирано в „Информационната система за управление и наблюдение на средствата от Европейските фондове при споделено управление“ (ИСУН) с № BG16FFPR002-2.004-0014.

**МОТИВИ:**

1. **Проектното предложение** **не отговаря на критерии № 2, 5, 7 и 8 от Група II „Оценка за качество”**, одобрени от Комитета за наблюдение на Програма „Околна среда“ 2021 - 2027 г., посочени в раздел 22 от УК по процедура рег. № BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци - втора“. Неизпълнените изисквания, спрямо посочените критерии са:

*-* ***по критерий № 2 „Предвидените дейности са описани, обоснована е тяхната необходимост за постигане целите на проектното предложение, и заложените индикатори за изпълнение и/или резултат (показатели за краен продукт и/или резултат) съгласно условията за кандидатстване“ от Група II „Оценка за качество”*** *- Съгласно получено становище от помощник оценител и внесена ревизия на проектното предложение от 19.08.2025 г. кандидатът не е изпълнил указанието по критерий 2 по отношение на изходните данни за определяне на основните параметри на проектното предложение, което изрично изисква да се използват официално подадените от ИАОС данни.*

*Кандидатът не е изпълнил изискването по т. 9.3 от Указанията за кандидатстване: където като условие „Основа за определянето (на количеството биоразградими битови отпадъци за 1 година) е годишното количество смесено събирани битови отпадъци за съответната община за годината, предхождаща годината на кандидатстване по процедурата – 2023 г. Количеството смесено събирани отпадъци за съответната община/ общини трябва да съответства на данните, които операторът на регионалното депо и регионалното сдружение са подали към Изпълнителната агенция по околна среда за 2023 г. по Наредба № 1/2014 г. за реда и образците, по които се предоставя информация за дейностите по отпадъците, както и реда за водене на публични регистри.*

*В пояснение на посоченото в т. 9.3 от Условията за кандидатстване изискване и по-конкретно по отношение на фиксираната 2023 г. следва да се има предвид, че Условията за кандидатстване по процедура чрез директно предоставяне на безвъзмездна финансова помощ с рег. № BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци -втора“ по Приоритет 2 „Отпадъци” на Програма „Околна среда“ 2021 - 2027 г. са утвърдени със Заповед № РД-ОП-50 на 20.06.2024 г. на РУО на ПОС 2021 - 2027 г. Съгласно разпоредбата на чл. 23, ал. 1 от Наредба № 1 от 4.06.2014 г. за реда и образците, по които се предоставя информация за дейностите по отпадъците, както и реда за водене па публични регистри /обн. ДВ, бр. 51 от 2014 г./, годишни отчети по чл. 13 – 22 за предходната календарна година се предоставят ежегодно до 31 март на текущата година чрез НИСО с квалифициран електронен подпис (КЕП) по смисъла на чл. 13, ал. 3 от Закона за електронния документ и електронните удостоверителни услуги (ЗЕДЕУУ), т.е. за 2024 г. данните е следвало да постъпят до 31.03.2025 г., с оглед на което информацията за образувания отпадък с код 200301, подадена от ИАОС с писмо изх. № 199/27.01.2025 г. за община Генерал Тошево е 4 915.08 т. В отговора на Уведомление 5, кандидатът твърди, че „На територията на РСУО – Добрич няма друга площадка с достатъчен капацитет, която да извършва компостиране и да поеме разделно събираните до момента отпадъци от общинския център (543.90 тона за 2023г.). От тук следва че:*

*1. Тези разделно събирани отпадъци не са включени в официално подадените от ИАОС данни, което не отговаря на горецитираните указания от раздел 9 на Условията за кандидатстване.*

*2. Обръщаме внимание, че в раздел 9 от Условията за кандидатстване изрично е написано, че: „Основа за определянето (на количеството биоразградими битови отпадъци за 1 година) е годишното количество смесено събирани битови отпадъци за съответната община за годината, предхождаща годината на кандидатстване по процедурата – 2023 г.“, т.е. има се предвид смесено събирани, а не както кандидатът е добавил разделно-събраните - 543.9 т/годишно. Изчисленията показват, че към данните от ИАОС за количеството отпадъци за 2023 г - 4 915.08 т. са прибавени разделно - събраните - 543.9 т. и се получава 5 458.98 т. Това количество отпадъци е заложено в изчислителните документи от папка „24.20 PIP ver4 16072025“ на ред 13. Прикачени документи към проектното предложение. Това некоректно използване на изходните данни се цитира от кандидата на две места на стр. 2 в документ: „ОБЯСНИТЕЛНА ЗАПИСКА\_Г.Тошево\_07.25.docx“ от папка „24.20 PIP ver4 16072025“.*

*В рамките на проекта се предвижда закупуване на съдове и автомобили, които да осигурят разделно събиране на биоразградимите отпадъци от хартия, градински и хранителни отпадъци (100% от наличните в сивите контейнери + разделно събираните до момента градински отпадъци). Така ще се създаде една нова система, която след изтичане на договора с настоящия изпълнител (юли 2027г.), ще бъде възложена като УОИИ.*

*Общо образуваните битови отпадъци (с код 200301) на територията на общината за 2023 г., събирани и транспортирани в рамките на системата за организирано сметосъбиране са 4 893.83 тона. Включвайки фракциите на разделно събраните градински отпадъци, това количество става 5 437.73 тона.*

*Кандидатът не е изпълнил указанието от Уведомление №2, №3, №4 и №5 и некоректно е заложил определените от него генерирани през 2023 г. битови отпадъци - 5 459 тона (стр. 2 от ПИП, документ UK-Pril\_7\_ PIP GT ver5.pdf) - в изчислителните документи: „ТОШЕВО\_хартия, хранителни, градински\_07.25.xlsx“ ред 230, колона „Е“ от лист „Масов баланс“, които служат за изчисляване на процентното съдържание на състава на образуваните битови отпадъци, броя контейнерите и автомобили.*

*Видно от представеното становище на помощник - оценител по т. 1.4.3 от Заповед № РД-ОП-6/ 17.01.2025 г. на Ръководителя на управляващия орган на Програма „Околна среда“ 2021 - 2027г. кандидатът не е изпълнил изискването по отношение определянето (на количеството биоразградими битови отпадъци за 1 година) е годишното количество смесено събирани битови отпадъци, от което следва, че заложеният капацитет на инсталацията от 1 700 т/г., посочен в секция "Индикатори" е некоректно изчислен.*

*Съгласно изискванията на раздел 9 от Условията за кандидатстване максималната стойност на БФП за 1 тон разделно събрани и рециклирани биоразградими битови отпадъци при изграждане на инсталация за компостиране е до 807 лв./тон (без ДДС).*

*Предвид, че съгласно полученото становище от помощник оценител по т. 1.4.3 от Заповед № РД-ОП-6/ 17.01.2025 г. капацитета на инсталацията не е определен, съгласно изискванията на Условията за кандидатстване то заявената БФП от кандидата в размер на 1 371 674.53 лв. също е некоректно изчислена.*

*В допълнение съгласно горецитираното становище на помощник оценител по т. 1.4.3 от Заповед № РД-ОП-6/ 17.01.2025 г. в следствие на неточните изходни данни заложени в изчислителния модел, кандидата не е определил коректно и броя автомобили и съдове, необходими за функциониране на инсталацията.*

*Във връзка с гореописаното е направено заключението, че капацитета на инсталацията за компостиране и броя, видовете и капацитета на необходимите съдове и техника за разделното събиране на биоразградимите битови отпадъци не е изчислен, съгласно изискванията на Условията за кандидатстване и отчитайки се Методиката и критериите за оценка на проектни предложения по процедура BG16FFPR002-2.004, в резултат на което проектното предложение е получило оценка "НЕ" по този критерий.*

*-* ***по критерий № 5 „Бюджетът на проектното предложение е попълнен съгласно изискванията и указанията, посочени в условията за кандидатстване“ от Група II „Оценка за качество”*** *- Видно от представеното становище на помощник - оценител по т. 1.4.3 от Заповед № РД-ОП-6/ 17.01.2025 г. на Ръководителя на управляващия орган на Програма „Околна среда“ 2021 - 2027 г. кандидатът не е изпълнил изискването по отношение определянето (на количеството биоразградими битови отпадъци за 1 година) е годишното количество смесено събирани битови отпадъци, от което следва, че заложеният капацитет на инсталацията от 1 700 т/г. , посочен в секция "Индикатори" е некоректно изчислен. Съгласно изискванията на раздел 9 от Условията за кандидатстване максималната стойност на БФП за 1 тон разделно събрани и рециклирани биоразградими битови отпадъци при изграждане на инсталация за компостиране е до 807 лв./тон (без ДДС).*

*Предвид, горепосоченото становище от помощник - оценител по т. 1.4.3 от Заповед № РД-ОП-6/ 17.01.2025 г капацитета на инсталацията не е определен, съгласно изискванията на Условията за кандидатстване от което следва, че и заявената БФП от кандидата в размер на 1 371 674.53 лв. е некоректно изчислена т.е. представения бюджет не е в съответствие с изискванията на т. 9 "Минимален (ако е приложимо) и максимален размер на безвъзмездната финансова помощ за конкретен проект", поради което и по този критерий е поставена оценка "НЕ".*

*-* ***по критерий № 7 „Исканото финансиране (безвъзмездна финансова помощ) се отнася само за допустими разходи от Група II „Оценка за качество” -*** *Предвид некоректно определеният капацитет на инсталацията и съответно некоректно изчислената БФП, заявена по проекта, то не може да бъде извършена оценка на критерият за съответствие с изискванията на раздел 14 "Категории разходи, допустими за финансиране" от Условията за кандидатстване и по отношение на същия поставената оценка отново е „НЕ“.*

*-* ***по критерий № 8 „Описаната целева стойност за всеки индикатор е доказана с анализ и е обвързана с дейностите по проекта от Група II „Оценка за качество”*** *- Предвид некоректно определеният капацитет на инсталацията и съответно некоректно изчислената БФП, заявена по проекта, то не може да бъде извършена оценка и по този критерий за съответствие с изискванията на раздел 14 "Категории разходи, допустими за финансиране" от Условията за кандидатстване и същия отново е с поставената оценка „НЕ“.*

2. Кандидатът 4 (четири) пъти поред не е отстранил в рамките на определения срок констатираните нередовности, непълноти и несъответствия с изискванията на условията за кандидатстване и не е представил изисканите му документи (доказателства), с които да удостовери, че проектното предложение съответства на критериите за оценка по настоящата процедура, одобрени от Комитета за наблюдение на ПОС 2021 - 2027 г.

От кандидата е изискано да представи ревизирани версии на проектното предложение с отстранени нередовности, непълноти и/или несъответствия, съответстваща на изискванията, посочени в Условията за кандидатстване по процедурата и критериите за оценка, одобрени от Комитета за наблюдение на ПОС 2021 - 2027 г., както следва:

Изпратено на 14.05.20245 г. **Уведомление № 2** за установени нередовности, непълноти и/или несъответствия след извършена оценка на представената на 28.04.2025 г. нова версия 01 на проекта с поставен срок за отговор - до 09.06.2025 г.вкл.

На06.06.2025 г. от страна на Община Генерал Тошево във връзка с този определен първоначален срок за отговор и представяне на ревизирано проектно предложение е постъпило искане за удължавате срока - писмо с рег.№ 08-00-740/ 06.06.2025 г. Мотивите изложени в писмото са преценени от страна на началник отдел ОПД, след което срокът за отговор е променен до 30.06.2025 г.

На 30.06.2025 г. от страна на кандидат - бенефициента е представена версия 02 на проекта. На 09.07.2025 г. е изпратено ново **Уведомление № 3** за установени нередовности, непълноти и/или несъответствия в резултат на извършената оценка на представената нова версия 02 на проекта, като определения срок за отговор е - до 16.07.2025 г. вкл.

Версия 03 на проектното предложение е представена от страна на кандидат – бенефициента в рамките на поставения срок - на 16.07.2025 г. След извършен нов преглед и оценка на представената ревизирана версия 03 отново е изготвено и изпратено на 29.07.2025 г. на община Генерал Тошево ново **Уведомление № 4** за установени нередовности, непълноти и/или несъответствия с определен срок за отговор - до 05.08.2025 г. вкл.

На 05.08.2025 г. - в рамките на определения краен срок за отговор община Генерал Тошево отново представя версия 04на проекта, като след преглед и на тази версия на ПП от страна на оценителите отново са констатирани нередовности и на 12.08.2025 г. на кандидат - бенефициента е изпратено **Уведомление № 5** за установени нередовности, непълноти и/или несъответствия, като поставения вече краен срок, с оглед приключване срока за оценка на всички проекти по процедурата е до 19.08.2025 г. вкл.

Последната **версия 05** на проектното предложение е представена от страна на кандидата в рамките на посочения краен срок – на 19.08.2025 г., като кандидатът и с тази ревизия на проекта не отстрани установени нередовности, непълноти и/или несъответствия.

Видно от гореизложеното проектно предложение с наименование „Изграждане на система за разделно събиране и компостиране на биоразградимите отпадъци на Община Генерал Тошево“с рег. № BG16FFPR002-2.004-0014 на конкретния кандидат – бенефициент - Община Генерал Тошево (Булстат: 000852633) не отговаря на изискванията, посочени в Условията за кандидатстване по процедура №BG16FFPR002-2.004 „Мерки за изграждане, разширяване и/или надграждане на общински/ регионални системи за разделно събиране и рециклиране на биоразградими отпадъци - втора“ и не съответства на изискванията на критерии №№ 2, 5, 7 и 8 от Група II „Оценка за качество“ на раздел 22 от Условията за кандидатстване (УК) по процедура с № BG16FFPR002-2.004.

Съгласно изискването на чл. 44, ал. 4 от ЗУСЕФСУ във всички горепосочени уведомления е посочено, че неотстраняването на нередовностите, непълнотите и/или несъответствията в посочените от страна на ОК срокове може да доведе до прекратяване на производството по отношение на кандидата на основание чл. 46, ал. 2 от ЗУСЕФСУ.

С оглед на изложената по-горе фактическа обстановка и предвид обективираното в оценителен доклад на Оценителна комисия с рег. № 95-00-4115/ 28.08.2025 г., одобрен от Ръководителя на управляващия орган на 28.08.2025 г., от приключила оценка на проектно предложение с наименование „Изграждане на система за разделно събиране и компостиране на биоразградимите отпадъци на Община Генерал Тошево“срег. № BG16FFPR002-2.004-0014, подадено по процедура чрез директно предоставяне на безвъзмездна финансова помощ с рег. №BG16FFPR002-2.004 „Мерки за изграждане, разширяване и/или надграждане на общински/ регионални системи за разделно събиране и рециклиране на биоразградими отпадъци - втора“, по Приоритет 2 „Отпадъци” на Програма „Околна среда“ 2021 - 2027 г. и поради неотстранени от страна на **КОНКРЕТНИЯ КАНДИДАТ – ОБЩИНА ГЕНЕРАЛ ТОШЕВО** **в срок нередовностите, непълнотите и/или несъответствията на основание чл. 46, ал. 2 от ЗУСЕФСУ образуваното административно производство за предоставяне на БФП по процедурата спрямо същия се прекратява.**

Настоящата заповед подлежи на оспорване пред Административен съд - Добрич **в 14 (четиринадесет) дневен срок** от съобщаването ѝ по реда на Административнопроцесуалния кодекс.



**МАНОЛ ГЕНОВ**

*МИНИСТЪР НА ОКОЛНАТА СРЕДА И ВОДИТЕ*

*И РЪКОВОДИТЕЛ НА УПРАВЛЯВАЩИЯ ОРГАН НА*

*ПРОГРАМА „ОКОЛНА СРЕДА“ 2021 – 2027 г.*